Etter examen artium 1943 flyktet han til Sverige i 1944. I 1946–1947 studerte han i USA og returnerte til studier i Oslo hvor han tok cand. jur.-eksamen i 1948. Han ble ansatt i Utenriksdepartementet og tjenestegjorde blant annet som førstsekretær ved Norges ambassade i London og Norges ambassade i Paris. I 1958 ble han utnevnt til byråsjef i Utenriksdepartementet og underdirektør i 1961. Fra 1963 var han chargé d'affaires i Tel Aviv og Ankara og ambassaderåd ved Norges ambassade i Stockholm.